“Gominolas”, de Jácara Teatro, arriba a Burjssot per a endolçar Burjajove 2016
2025-07-24

El diumenge 3 de gener, segona jornada de Burjajove 2016, s’albira en el pròxim horitzó com un dia molt dolç a Burjassot. Al matí, de 10h a 14, hi haurà jocs i tallers en la Biblioteca Infantil, mentre que la Plaça de la Casa de Cultura estarà repleta d’un bon nombre de jocs recreatius i de jocs gegants de tota la vida, com les dames, el Connecta 4, la diana o la rayuela, però en grandària geganta. A més, al llarg del matí, es disputarà un torneig d’escacs, amb la col·laboració del Club d’Escacs de Burjassot. Per la seua banda, els joves podran jugar, tant al matí com a la vesprada a les X BOX ONE que estaran instal·lades en la carpa TIC de la Casa de Cultura.

Però l’estona més dolça de la jornada arribarà a la vesprada. A les 18h, una got de fumejant xocolata calenta, al ritme d’una xaranga, serà el berenar que precedisca a un altre dolç, teatral en aquest cas. A les 19h, aterrarà en l’Auditori de la Casa de Cultura la companyia Jácara Teatro amb les seues Gominolas”, un espectacle gratuït i pensat per a públic familiar.

“Gominola”s és un espectacle musical que presenta la companyia alacantina i que aborda, de forma amena i divertida i amena, el risc de l’abús de dolços en els xiquets, així com la importància d’una correcta higiene bucal, des de la infància. Així, en clau de musical, amb actors i marionetes, “Gominolas” conta la història de Cloe, que el dia del seu aniversari es passa menjant dolços, i de Fermín, un queixal parlant que solament vol el millor per a la seua propietària, encara que aquesta, a voltes, semble no assabentar-se.